text: Flere ildspåsættelser i ghetto
  28 september 2011 kl. 06.14
  Der har igen været ballade i ghetto-området Korskærparken i Fredericia. Ved 18-tiden tirsdag var der optøjer, og der blev sat ild til noget græs. Det skriver Radio VLR.
  Ved 20.15-tiden var den gal igen. Vidner har set nogle unge danskere af anden etnisk baggrund, der satte ild til en bænk.
  - Vidnerne har dog ikke kunnet udpege gerningsmændene, siger vagtchef hos Sydøstjyllands Politi, Svend Pedersen.
  Der var senest optøjer i Korskærparken fredag aften, hvor to campingvogne blev ødelagt og nogle unge mennesker smed sten ind gennem den bagerste dør i en bybus, der holdt ved stoppestedet i Korskærparken.
  